Diari Oficial de la Generalitat Valenciana


Sumari del DOGV 8560, del 31-05-2019 (2019/5444)

RESOLUCIÓ de 24 de maig de 2019, del president de Turisme Comunitat Valenciana, d'inadmissió de sol·licituds d'ajuda al Programa d'ajudes a empreses, associacions, federacions i fundacions per a l'any 2019.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8560

Data del DOGV
:   31-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5444


Data del document
:   24-05-2019

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 de maig de 2019, del president de Turisme Comunitat Valenciana, d'inadmissió de sol·licituds d'ajuda al Programa d'ajudes a empreses, associacions, federacions i fundacions per a l'any 2019. [2019/5444]  
Antecedents de fet  
Primer. Per Resolució de 21 de desembre de 2018, del president de Turisme Comunitat Valenciana, publicada en el Diari Oficial de la Generalitat Valenciana número 8456, del dia 3 de gener de 2019, es convoquen les ajudes a empreses, associacions, federacions i fundacions per a l'any 2019 destinades a la millora de la competitivitat dels serveis i productes turístics de la Comunitat Valenciana, emmarcades en els programes que figuren a continuació:  
- Programa 1: Foment de la competitivitat empresarial.  
- Programa 2: Suport a activitats esportives i culturals d'impacte turístic internacional.  
- Programa 3: Impuls al màrqueting de producte turístic de la Comunitat Valenciana.  
  
Segon. Dins del termini establit, es van presentar per via no telemàtica diverses sol·licituds que van motivar una sessió de la Comissió d'Avaluació d'Ajudes per a analitzar-les i informar sobre la seua admissió o inadmissió.  
  
Tercer. D'acord amb el que s'estableix en l'article 9.5 de la dita resolució de convocatòria, la Comissió d'Avaluació es va reunir, en sessió de data 8 d'abril de 2019, i va adoptar, entre altres, el següent acord:  
  
«1r. Considerar, de conformitat amb l'òrgan instructor, que correspon inadmetre les quatre sol·licituds que figuren en l'annex I per concórrer causa d'inadmissió segons el que s'estableix en l'article 5.5 de la convocatòria, atés que les respectives sol·licituds no van ser presentades per via telemàtica.»  
Acord adoptat després de la lectura de l'informe tècnic i la revisió de la documentació aportada, segons es reflecteix en l'acta de sessió de la Comissió d'Avaluació esmentada que, en síntesi, exposava:  
«1. La Resolució de 21 de desembre de 2018, per la qual es convoquen les ajudes a empreses, associacions, federacions i fundacions per a l'any 2019, establia en el seu article 5, «Termini i forma de presentació de la sol·licitud d'ajudes: es presentarà la sol·licitud i la documentació que s'aporte per a l'obtenció d'ajudes obligatòriament de forma electrònica, conforme estableix per a les persones jurídiques l'article 14.2 de la Llei 39/2015, d'1 d'octubre, del procediment administratiu comú de les administracions públiques. S'han habilitat per a això instruccions, que estan a la disposició de les persones sol·licitants en dos enllaços:  
  
http://www.turisme.gva.es/opencms/opencms/turisme/es/contents/subvencion/instrucciones\_etramitacion.html  
http://www.turisme.gva.es/opencms/opencms/turisme/va/contents/subvencion/instrucciones\_etramitacion.html  
2. L'accés a la tramitació telemàtica, dins del termini de sol·licitud, pot fer-se bé des de la seu electrònica de la Generalitat, https://sede.gva.es, apartat «Serveis en línia», o bé directament a l'enllaç que apareixia en el tràmit de la Guia Prop corresponent a cadascun dels programes d'ajudes.   
3. La presentació telemàtica requeria que la persona sol·licitant disposara de signatura electrònica avançada, utilitzant qualsevol dels sistemes de signatura electrònica admesos en la seu electrònica de la Generalitat.  
4. La presentació de les sol·licituds fora del termini establit, la no-utilització del model d'imprés normalitzat d'ús obligatori o la no-presentació per via telemàtica seran causes d'inadmissió de les sol·licituds d'ajuda.  
5. Per a facilitar la presentació electrònica dels interessats en aquesta convocatòria, es va posar a la seua disposició una guia pas a pas d'emplenament i d'un segon document de resposta a preguntes freqüents i els enllaços a ambdós documents:  
http://www.turisme.gva.es/turisme/es/files/pdf/Guia\_Ayudas\_2019.pdf   
http://www.turisme.gva.es/turisme/es/files/pdf/FAQs.pdf  
Que van estar disponibles en la pàgina web de Turisme Comunitat Valenciana durant el termini de presentació de sol·licituds.  
Totes les persones interessades, que a més van contactar amb suport tècnic del personal adscrit al departament d'ajudes, van obtindre la mateixa informació i resposta. Diàriament s'han revisat els correus electrònics d'entrada de consultes i, en el cas de l'últim dia del termini de presentació de sol·licituds, es va realitzar un seguiment detallat d'aquest en diferents franges horàries, com pot constatar-se en la data i hora dels correus electrònics intercanviats.  
Així mateix, el personal tècnic d'informàtica va respondre igualment aclarint les dificultats que s'anaven trobant les persones sol·licitants en el moment d'emplenar, signar o pujar a la plataforma la seua sol·licitud fins al mateix dia de finalització del termini de presentació de sol·licituds.  
Fruit d'aquest suport, la gran majoria de les persones sol·licitants d'ajudes 2019 van poder finalitzar el procés de presentació de la seua sol·licitud sense cap incidència, de manera que el seu expedient consta identificat en SUBVENTUR, aplicació de gestió d'ajudes de Turisme Comunitat Valenciana. Quatre sol·licitants, com es detalla en la taula annexa a aquest informe, no van poder pujar la documentació per error en l'emplenament, la qual cosa s'exposa a l'efecte de determinar l'admissió o inadmissió de les sol·licituds d'aquestes persones interessades.»  
Després de la lectura de l'informe i la revisió dels justificants aportats per correu electrònic, els membres de la Comissió i la cap de la Unitat d'Informàtica van determinar que el procés de sol·licitud no es va completar en quatre casos perquè les persones sol·licitants no van seguir el procediment telemàtic, ni van utilitzar un sistema de signatura correcte malgrat els mecanismes d'ajuda posats a disposició. En aquests quatre casos, la impossibilitat de completar el procés de sol·licitud no va ser del sistema, sinó de la persona sol·licitant, i per això van acordar:  
«3r. Traslladar aquests acords al director de Turisme Comunitat Valenciana, en compliment del que s'estableix en l'article 9.5 de l'esmentada convocatòria, a l'efecte d'emetre la corresponent proposta d'inadmissió i tràmit d'audiència a les quatre persones interessades de l'annex adjunt».  
  
Quart. Amb data 17 d'abril de 2019, el director de Turisme Comunitat Valenciana va dictar una proposta d'inadmissió de les sol·licituds a les quals es refereix l'antecedent tercer. L'esmentada proposta va ser notificada mitjançant la publicació en el Diari Oficial de la Generalitat Valenciana del dia 3 de maig de 2019, en què es posava manifest l'expedient a les persones interessades i se'ls concedia un termini de deu dies per a la presentació d'al·legacions.  
  
Cinqué. Dins del termini de presentació d'al·legacions, es va comprovar que la petició de sol·licitud de l'empresa Charters Casamar constava ja com l'expedient MkV-56-19 i tenia com a sol·licitant Francisco Javier Monferrer Cubedo pel fet d'haver sigut processada telemàticament de manera correcta.  
  
Fonaments de dret  
Primer. La Resolució de 21 de desembre de 2018, del president de Turisme Comunitat Valenciana, per la qual es convoquen les ajudes a empreses, associacions, federacions i fundacions per a l'any 2019 destinades a la millora de la competitivitat dels serveis i productes turístics de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i altra normativa d'aplicació.  
  
  
Segon. La Llei 39/2015, d'1 d'octubre, del procediment administratiu comú de les administracions públiques, estableix en el seu article 14.2 que «en tot cas, estaran obligats a relacionar-se a través de mitjans electrònics amb les administracions públiques per a la realització de qualsevol tràmit d'un procediment administratiu, almenys, els següents subjectes: a) Les persones jurídiques».  
  
Tercer. La Resolució de 21 de desembre de 2018, del president de Turisme Comunitat Valenciana, per la qual es convoquen les presents ajudes, estableix, en l'article 5.7, que «La presentació de les sol·licituds fora del termini establit, la no-utilització del model d'imprés normalitzat d'ús obligatori o la no-presentació per via telemàtica seran causes d'inadmissió de les sol·licituds d'ajuda.»  
  
Quart. La competència per a dictar aquesta resolució la té el president de Turisme Comunitat Valenciana, d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
Vistos els anteriors antecedents de fet i fonaments de dret, resolc:  
  
  
Primer  
Inadmetre les tres sol·licituds d'ajuda que es detallen en el document annex a aquesta resolució, amb indicació del sol·licitant i del motiu de la inadmissió segons la Resolució de 21 de desembre de 2018, per la qual es regeix aquesta convocatòria.  
  
Segon  
Publicar aquesta resolució en el Diari Oficial de la Generalitat Valenciana, amb efectes de notificació.  
  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant dels jutjats contenciosos administratius en el termini de dos mesos comptats de l'endemà de la notificació, i, potestativament, un recurs de reposició davant de l'òrgan que ha dictat l'acte, en el termini d'un mes a comptar des de l'endemà de la notificació, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 24 de maig de 2019.- El president de Turisme Comunitat Valenciana: Francesc Colomer Sánchez.